বিভীষকাময় সেই রাতে গাড়ি নিয়ে বেরিয়ে কী ছক কষেছিল দুই ভাই?

কলকাতা: এক পরিবারের ৬ সদস্য। ৩ জন নারী ও ৩ জন পুরুষ। তিন নারীর নিথর দেহ বাড়িতে ফেলে রেখেই, মঙ্গলবার রাতে নিজের বাড়ি থেকে রওনা দিয়েছিলেন পুরুষ সদস্যরা। তারপর তাঁরা কী পরিকল্পনা করেন (Tangra Murder Case)? সবটাই জানতে পেরেছে কলকাতা পুলিশ।

কলকাতার ট্যাংরা থানা অঞ্চলের অতল শূর রোডের বাসিন্দা দে পরিবারের মর্মান্তিক ঘটনায় যে নাবালক হাসপাতালে চিকিৎসাধীন, তার কাছ থেকেই সেই ভয়াবহ রাতের ঘটনাক্রম বিস্তারিত জেনেছে কলকাতা পুলিশ। কী সেই হাড়হিম তথ্য? আপাতত মুখে কুলুপ তদন্তকারীদের। এক উচ্চপদস্থ আধিকারিক বলেন, ‘ওই নাবালকের সঙ্গে কথা বলে আমরা একাধিক তথ্য জানতে পেরেছি। তদন্তের স্বার্থে এখনই তা খোলসা করা ঠিক হবে না।’

আরও পড়ুন: প্রেসিডেন্সি বিশ্ববিদ্যালয়ের অনুষ্ঠানে দুই গোষ্ঠীর সংঘর্ষ! মঞ্চ ছাড়লেন পটা

উল্লেখ্য, বুধবার সকালে ট্যাংরার বাড়ি থেকে দে পরিবারের দুই বৌ রোমি ও সুদেষ্ণা দেহ উদ্ধার হয়। উদ্ধার হয় প্রসূনের নাবালিকা মেয়ের দেহও। ওই দিনই ভোরে ইএম বাইপাসে অভিষিক্তা মোড়ের কাছে দুর্ঘটনায় গুরুতর আহত হন প্রণয় ও প্রসূন এবং প্রনয়ের ছেলে। এই মুহূর্তে ইএম বাইপাসের ধারের একটি বেসরকারি হাসপাতালের ধারে তাঁরা চিকিৎসাধীন। শনিবার প্রণয় এবং তাঁর ছেলেকে এনআরএসে স্থানান্তরিত করা। পপ্রসূন এখনও ওই বেসরকারি হাসপাতালে চিকিৎসাধীন। এনআরএসেই ওই নাবালকের সঙ্গে কথা বলেছে কলকাতা পুলিশের তদন্তকারী দল।

লালবাজার সূত্রে খবর, নাবালককে জিজ্ঞাসাবাদের পর সামনে এসেছে একাধিক তথ্য। তদন্তকারীরা জানতে পেরেছেন, প্রণয় ও রসুন এই ঘটনা ঘটানোর আগে নিজেদের মধ্যে একাধিকবার আলাপ আলোচনা করেছিল। তারপরও কীভাবে মরবেন তা নিয়ে চূড়ান্ত সিদ্ধান্ত নিতে পারেননি।

ওই নাবালক পুলিশকে আরও জানিয়েছে, প্রথমে কোনা এক্সপ্রেস হয়ে ধরে চলছিল গাড়ি। বড় কোনও গাড়িতে ধাক্কা মেরে মৃত্যুর পরিকল্পনা ছিল তাঁদের। সেক্ষেত্রে, অন্য বাড়ির যাত্রীদের আহত, নিহত হওয়ার আশঙ্কায় বদল করে দুই ভাই। এরপর গঙ্গায় ঝাপ দেওয়ার পরিকল্পনা করা হয়। তারপর সেই পরিকল্পনাও বাতিল হয়। শেষ পর্যন্ত, বাইপাসের ধারে মেট্রোর পিলারে ধাক্কা মেরে তারা নিজেদের শেষ করার সিদ্ধান্ত নেন। শেষ পর্যন্ত সেই পরিকল্পনাও সফল হয়নি।

আপাতত তিনজনই হাসপাতালে চিকিৎসাধীন। ডাক্তারের পরামর্শ নিয়ে দফায় দফায় জিজ্ঞাসাবাদ করছেন তদন্তকারীরা। পুলিশের ধারণা, এই ঘটনায় আরও অনেক রহস্যের জট রয়েছে। তদন্ত এগোলে আরও তথ্য সামনে আসবে।